Source: https://www.zakonypreludi.sk/zz/1982-68
Timestamp: 2020-01-20 23:17:05+00:00
Document Index: 17174490

Matched Legal Cases: ['§ 1', '§ 6', '§ 7', '§ 8', '§ 4', '§ 3', '§ 1', '§ 16']

68/1982 Zb. Nariadenie vlády Slovenskej socialistickej republiky o postihu za prekročenie záväzných limitov odbe... | Aktuálne znenie
Nariadenie vlády č. 68/1982 Zb.Nariadenie vlády Slovenskej socialistickej republiky o postihu za prekročenie záväzných limitov odberu niektorých druhov ropných výrobkov v rozpočtových a príspevkových organizáciách a o rozpočtovom určení výnosu dodatkového odvodu za prekročenie záväzných limitov odberu niektorých druhov ropných výrobkov
(v znení č. 178/1982 Zb.)
Čiastka 13/1982
Platnosť od 25.06.1982 do31.12.1986
Zrušený 79/1986 Zb.
ČASŤ I - POSTIH ZA PREKROČENIE LIMITOV ODBERU NIEKTORÝCH DRUHOV ROPNÝCH VÝROBKOV (§ 1 - § 6)
ČASŤ II - ROZPOČTOVÉ URČENIE VÝNOSU DODATKOVÉHO ODVODU ZA PREKROČENIE LIMITOV ROPNÝCH VÝROBKOV (§ 7)
ČASŤ III - ZÁVEREČNÉ USTANOVENIE (§ 8)
z 26. mája 1982
o postihu za prekročenie záväzných limitov odberu niektorých druhov ropných výrobkov v rozpočtových a príspevkových organizáciách a o rozpočtovom určení výnosu dodatkového odvodu za prekročenie záväzných limitov odberu niektorých druhov ropných výrobkov
Vláda Slovenskej socialistickej republiky nariaďuje na vykonanie zákona Slovenskej národnej rady č. 32/1971 Zb. o pravidlách štátneho rozpočtu Slovenskej socialistickej republiky a o hospodárení s rozpočtovými prostriedkami (rozpočtové pravidlá):
POSTIH ZA PREKROČENIE LIMITOV ODBERU NIEKTORÝCH DRUHOV ROPNÝCH VÝROBKOV
Predmet a subjekty postihu
(1) Prekročenie na kalendárny rok rozpísaných záväzných limitov odberu a určených dodávkových fondov1) (ďalej len „prekročenie limitov“) ľahkých vykurovacích olejov, ťažkých vykurovacích olejov, nízkosírneho oleja, automobilového benzínu a motorovej a vykurovacej nafty (ďalej len „ropné výrobky“) v ústredných orgánoch Slovenskej socialistickej republiky, na národných výboroch a v nimi riadených rozpočtových a príspevkových organizáciách sa považuje za neoprávnené použitie rozpočtových prostriedkov. Za prekročenie limitov ropných výrobkov sa voči týmto orgánom a organizáciám (ďalej len „organizácia“) uplatňuje postih podľa osobitných predpisov.2)
(2) Postih za prekročenie limitov ľahkých vykurovacích olejov, ťažkých vykurovacích olejov, nízkosírneho oleja a motorovej a vykurovacej nafty sa uplatňuje v organizáciách, ktorých riadiace ústredné orgány (krajské národné výbory) sú držiteľmi fondov.1)
Výška postihu
(1) Základom postihu je výška prekročenia limitov ropných výrobkov vyjadrená v technických jednotkách (pri tonách s presnosťou na tri desatinné miesta).
(2) Sadzba postihu je pri
a) ľahkých vykurovacích olejoch za tonu Kčs 3100,-
b) ťažkých vykurovacích olejoch za tonu Kčs 1400,-
c) nízkosírnom oleji za tonu Kčs 1600,-
d) automobilovom benzíne za liter Kčs 8,50
e) motorovej a vykurovacej nafte za liter Kčs 3,50.
(3) Pri zmene cien ropných výrobkov sa upravia jednotlivé sadzby postihu uvedené v odseku 2 v pomere, v akom sa ceny zmenili.
(4) Prekročenie limitov motorovej a vykurovacej nafty možno v tej istej organizácii vyrovnať úsporou limitu automobilového benzínu v rovnakej hmotnosti; prekročenie limitov ostatných druhov ropných výrobkov nemožno vyrovnať prípadnými úsporami iných druhov ropných výrobkov.
(5) Postih zaokrúhľujú organizácie na celé 100 Kčs nadol.
(1) Postih podľa jednotlivých druhov ropných výrobkov vypočíta organizácia v hlásení o prekročení záväzných limitov niektorých druhov ropných výrobkov,3) ktoré predloží finančnej správe príslušnej podľa sídla organizácie najneskoršie do lehoty splatnosti postihu (§ 4 ods. 1).
(2) Pokutu za každý deň neoprávneného použitia zverených rozpočtových prostriedkov vypočíta organizácia za obdobie začínajúce prvým dňom mesiaca nasledujúceho po dni zaplatenia dodávky, ktorou došlo k prekročeniu limitov ropných výrobkov.
(1) Postih je splatný najneskoršie do 15. februára po uplynutí kalendárneho roka, v ktorom došlo k prekročeniu limitov ropných výrobkov.
(2) Ak organizácia nepredloží hlásenie s výpočtom postihu podľa § 3 ods. 1 do lehoty splatnosti postihu, môže finančná správa príslušná podľa sídla organizácie zvýšiť postih až o 10%.
(3) Výnos postihu a pokuty plynie do štátneho rozpočtu Slovenskej socialistickej republiky, a to na účet finančnej správy príslušnej podľa sídla organizácie.
Rozpočtové organizácie uhradia postih z rozpočtových výdavkov na príslušné druhy ropných výrobkov uvedených v § 1 ods. 1 a príspevkové organizácie z materiálových výdavkov.
Postih za prekročenie limitov ropných výrobkov sa platí po prvý raz za rok 1982.
ROZPOČTOVÉ URČENIE VÝNOSU DODATKOVÉHO ODVODU ZA PREKROČENIE LIMITOV ROPNÝCH VÝROBKOV
Výnos dodatkového odvodu za prekročenie limitov ropných výrobkov od hospodárskych organizácií riadených ústrednými orgánmi Slovenskej socialistickej republiky a národnými výbormi4) je príjmom štátneho rozpočtu Slovenskej socialistickej republiky; platí sa na účet finančnej správy príslušnej podľa sídla organizácie.
2) § 16 ods. 1 a 2 zákona č. 134/1970 Zb. o pravidlách štátneho rozpočtu československej federácie a o zásadách hospodárenia s rozpočtovými prostriedkami štátnych rozpočtov federácie a republík (rozpočtové pravidlá).
3) Úprava Federálneho štatistického úradu z 19. marca 1982 č. 710/1982 uverejnená v Spravodajcovi ústredných štatistických orgánov v čiastke č. 4/1982 a vo Finančnom spravodajcovi č. 4/1982.
4) Časť I nariadenia vlády ČSSR č. 40/1982 Zb. o dodatkovom odvode a postihu za prekročenie záväzných limitov odberu niektorých druhov ropných výrobkov.